**JAVNI USLUŽBENCI IN (NE)ZDRUŽLJIVOST OPRAVLJANJA DRUGIH FUNKCIJ**

|  |
| --- |
| **Ali lahko uradniki na položajnih delovnih mestih ter drugi uradniki hkrati z opravljanjem dela na uradniškem delovnem mestu zasedajo položaj ali funkcijo in opravljajo tudi dejavnost ali funkcijo v posameznem pravnem subjektu ali organu?** |
| **PRAVNI SUBJEKTI IN ORGANI** | **POLOŽAJ ALI FUNKCIJA** | **URADNIKI NA[[1]](#footnote-1) POLOŽAJNIH DELOVNIH MESTIH** | **URADNIKI[[2]](#footnote-2)** |
| JAVNI ZAVODI, JAVNI SKLADI, JAVNE AGENCIJE,JAVNI GOSPODARSKI ZAVODI IN DRUGE OSEBE JAVNEGA PRAVA, če so posredni uporabniki državnega proračuna ali proračuna lokalne skupnosti | DIREKTOR | **NE** (ker: obrazložitev 1 in 2) | **NE**(ker: obrazložitev 1) |
| STROKOVNI VODJA | **NE**(ker: obrazložitev 1 in 2) | **NE**(ker: obrazložitev 1) |
| ČLANSTVO V SVETU | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| ČLANSTVO V STROKOVNEM SVETU javnega zavoda | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| ČLANSTVO V UPRAVNEM ODBORU javnega gospodarskega zavoda | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| ČLANSTVO V ORGANIH NADZORA | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| GOSPODARSKE DRUŽBE | ČLANSTVO V ORGANIH VODENJA (uprava, upravni odbor, izvršni direktorji) | **NE**(ker: obrazložitev 1 in 2) | **NE**(ker: obrazložitev 1) |
| ČLANSTVO V ORGANIH NADZORA (nadzorni svet) | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| JAVNA PODJETJA | DIREKTOR | **NE**(ker: obrazložitev 1 in 2) | **NE**(ker: obrazložitev 1) |
| ČLANSTVO V SVETU USTANOVITELJIC | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| ČLANSTVO V SKUPŠČINI  | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| ČLANSTVO V ORGANIH NADZORA(nadzorni svet) | **DA**(razen, če: obrazložitev 1 in 3) | **DA**(razen, če: obrazložitev 1 in 3) |
| USTANOVE | PREDSEDNIK UPRAVE | **NE**(ker: obrazložitev 1 in 2) | **NE**(ker: obrazložitev 1) |
| ČLANSTVO V UPRAVI | **NE**(ker: obrazložitev 1 in 2) | **NE**(ker: obrazložitev 1) |
| ČLANSTVO V SKUPNEM ORGANU USTANOVITELJEV | **DA**(razen, če: obrazložitev 1 in 2) | **DA**(razen, če: obrazložitev 1) |

**OBRAZLOŽITEV**

Tabela shematično odgovarja na vprašanje, če lahko uradniki na položajnih delovnih mestih ter drugi uradniki, ob upoštevanju določb Zakona o javnih uslužbencih (ZJU), hkrati z opravljanjem dela na uradniškem delovnem mestu, opravljajo tudi dejavnost ali funkcijo v posameznem pravnem subjektu ali organu, navedenem v tabeli, oziroma v organih pravnega subjekta. Pri posamezni opredelitvi je z vidika dovoljenosti opravljanja treba upoštevati tudi vsebino, razvidno iz posameznih točk, navedenih v obrazložitvi, na katero napotuje tabela. Kadar iz tabele izhaja, da je opravljanje dejavnosti ali dela dovoljeno (»DA«), je treba zaradi celovitosti odgovora upoštevati tudi vsebino, navedeno pri posamezni obrazložitvi točke, kot na primer »razen, če: 1 in 2«, kar pomeni, da je opravljanje dejavnosti ali dela dovoljeno, razen če to ni v nasprotju z navedbami 1. in 2. točke obrazložitve, torej če ne obstajajo okoliščine in razlogi iz 1. do 4. točke prvega odstavka 100. člena ZJU oziroma ne gre za opravljanje pridobitne dejavnosti, ki je uradniki na položajnih delovnih mestih ne smejo opravljati.

**Tabela upošteva stanje zakonodaje na dan 15.2.2022, pripravili so jo na Ministrstvu za javno upravo.**

**Obrazložitev točk:**

**1** V skladu s prvim odstavkom 100. člena ZJU uradnik (torej tudi uradnik na položajnem delovnem mestu) **ne sme opravljati** **dejavnosti**, če:

1. je dejavnost v nasprotju s konkurenčno prepovedjo ali konkurenčno klavzulo po zakonu, ki ureja delovna razmerja;

2. bi opravljanje dejavnosti lahko vplivalo na nepristransko opravljanje dela;

3. bi pri opravljanju dejavnosti lahko zlorabil informacije, do katerih ima dostop pri opravljanju nalog v službi in, ki niso javne;

4. je opravljanje dejavnosti v škodo ugledu organa.

Ne glede na to, če v konkretnem primeru ne obstaja nobena od navedenih okoliščin, ki jih je za vse uradnike treba upoštevati v zvezi s prepovedjo opravljanja drugih dejavnosti, gre pri opravljanju nalog direktorja (javnega zavoda, javnega sklada, javnega gospodarskega zavoda in drugih oseb javnega prava) za poklicno opravljanje dela, za katero ima direktor sklenjeno delovno razmerje. Uradniki prav tako opravljajo svoje delo poklicno, na podlagi pogodbe o zaposlitvi. Uradnik torej ne more imeti sklenjenih dveh pogodb o zaposlitvi, na podlagi katerih bi delo opravljal poln delovni čas.

**2** Uradniki na položajih generalnega direktorja, generalnega sekretarja, predstojnika organa v sestavi, predstojnika vladne službe, načelnika upravne enote in direktorja občinske uprave oziroma tajnika občine v skladu s petim odstavkom 100. člena **ne smejo opravljati** **pridobitnih dejavnosti** razen znanstvenega, raziskovalnega, pedagoškega, umetniškega in publicističnega dela oziroma kulturne dejavnosti.

**3** Obveznostno ravnanje uradnikov v primeru, ko nastane položaj, v katerem bi osebni interes lahko vplival na nepristransko in objektivno opravljanje njegovih nalog oziroma v katerem okoliščine vzbujajo dvom o nepristranskosti in objektivnosti uradnikov, je določeno v sedmem odstavku 100. člena ZJU. V skladu s tem postopkom mora uradnik ravnati ob nastopu navedenih okoliščin, ne glede na to, da mu je določeno dejavnost oziroma delo sicer dovoljeno opravljati.

1. V skladu s petim odstavkom 100. člena Zakona o javnih uslužbencih se ureditev nanaša na naslednja položajna delovna mesta: generalni direktor, generalni sekretar, predstojnik organa v sestavi, predstojnik vladne službe, načelnik upravne enote in direktor občinske uprave oziroma tajnik občine. [↑](#footnote-ref-1)
2. V skladu s prvim odstavkom 22. člena Zakona o javnih uslužbencih se ureditev nanaša na uradnike v državnih organih in upravah lokalnih skupnosti. [↑](#footnote-ref-2)